**Մարզպետի տեղակալ Լևոն Սարգսյանը մասնակցեց <<Աշխատանքի և արժանապատիվ կյանքի իրավունք>> ծրագրի շրջանակներում կազմակերպված քննարկմանը 07.11.2014թ.**

Նոյեմբերի 7-ին <<Աշխատանքի և արժանապատիվ կյանքի իրավունք>> ծրագրի շրջանակներում <<Հույսի կամուրջ>> ՀԿ-ն կազմակերպել էր կլոր սեղան-քննարկում, որին մասնակցում էին Տավուշի մարզպետի տեղակալ Լևոն Սարգսյանը, <<Հույսի կամուրջ>> ՀԿ-ի նախագահ Սուսաննա Թադևոսյանը, նույն ՀԿ-ի 4 տարածքային կենտրոնների տնօրենները, Տավուշի մարզպետարանի, զբաղվածության պետական գործակալության տարածքային կենտրոնի ներկայացուցիչներ, երիտասարդներ, որոնք հանդիսանում են նաև ծրագրի շահառուներ: Քննարկվում էր ծրագրի ընթացքը, որի հիմնական նպատակն է զարգացնել հաշմանդամություն ունեցող երիտասարդների մասնագիտական կարողությունները և հնարավորինս նրանց աջակցել աշխատանքի տեղավորման, զբաղվածության ապահովման խնդրում: